Gandia habilitarà dos nous pàrquings públics i gratuïts a la platja
12 juliol 2022

## Gandia habilitarà dos nous pàrquings públics i gratuïts a la platja12 juliol 2022Última actualització: 12 juliol 2022

![](../gestion/img/e34c77b1e82c23a8b87d02b08c96f298fb661efb16e1e0ae5766121ec280797a.jpg)  
  

El regidor delegat de Turisme, **Vicent Mascarell**, ha informat que, tal com s'havia compromés l'alcalde, José Manuel Prieto durant l'anterior mesa de Turisme, l'Ajuntament de Gandia està procedint a habilitar durant aquesta setmana dos pàrquings públics i gratuïts a la platja de Gandia.

Les dues zones que s'estan ultimant són a l'entrada del Grau al costat de la biblioteca de la Universitat Politècnica i al solar situat al carrer Ribera Baixa amb la carretera Natzaret Oliva. En total s'han generat 400 places d'estacionament noves que estaran a disposició dels usuaris a partir de la setmana que ve després de fer una inversió de 50.000 € que ha sigut realitzada pel departament de Serveis Bàsics dirigit pel regidor Miguel Ángel Picornell.. "_Era una reivindicació de veïns i el sector Turístic que aquest any, amb una afluència històrica de turistes, estem complint i solucionant_".